Projekte „ACT for Humanitarian Capacity Development in EU Aid Volunteers initiative“ (liet. „ACT pagalba plėtojant humanitarinius gebėjimus ES pagalbos savanorių iniciatyvoje“), kuriam vadovavo Stichting Interkerkelijke Organisatie Voor Ontwikkelingssamenwerking (Nyderlandai), dalyvavo didelis organizacijų iš tokių šalių, kaip Bangladešas, Etiopija, Nepalas ir Uganda, konsorciumas. Be kitos veiklos, teikdami e. mokymosi paslaugas, atlikdami organizacinių gebėjimų vertinimą, taip pat rengdami pasirengimo ekstremaliosioms situacijoms ir atsparumo didinimo planus ir vykdydami mokymo veiklą, projekto partneriai siekė įvykdyti pagal ES pagalbos savanorių iniciatyvą keliamus patvirtinimo reikalavimus, taip pat šalyse, kuriose gali įvykti nelaimės, stiprinti vietos ir nacionalinių NVO humanitarinius gebėjimus ir gerinti vadovavimo gebėjimus.

Pagal projektą „Volunteering in Humanitarian Aid – Host Organisations“ (liet. „Savanoriška veikla humanitarinės pagalbos srityje. Priimančiosios organizacijos“), kuriam vadovavo Association France Volontaires (Prancūzija), buvo vykdoma veikla, kuria siekta didinti bendruomenės atsparumą stiprinant vietos savanorių gebėjimus, taip pat buvo imamasi veiksmų, susijusių su priimančiųjų organizacijų patvirtinimu, stiprinant jų savanorių valdymą ir formuojant humanitarinės savanoriškos veiklos principus. Vykdant projektą ne tik buvo siekiama padėti projekto partneriams tapti patvirtintomis siunčiančiosiomis ar priimančiosiomis organizacijomis pagal ES pagalbos savanorių iniciatyvą, bet ir buvo gerinamos jų galimybės bendradarbiauti pagal ES pagalbos savanorių projekto konsorciumo sistemą, taip pat prisijungti prie kitų organizacijų tinklų.

Techninė pagalba

Projekte „Technical Assistance for Humanitarian Aid Organisation from Central Eastern Europe to Enable Efficient Deployment of Volunteers“ (liet. „Techninė pagalba centrinėje Rytų Europos dalyje veikiančiai humanitarinės pagalbos organizacijai, siekiant sudaryti veiksmingo savanorių dislokavimo galimybes“), kuriam vadovavo Polska Akcja Humanitarna Fundacja (Lenkija), dalyvavo organizacijos iš Lenkijos, Čekijos, Estijos ir Slovakijos. Pagrindinis projekto tikslas buvo teikti pagalbą konsorciumui per siunčiančiųjų organizacijų patvirtinimo pagal ES pagalbos savanorių iniciatyvą procesą. Vykdant šį projektą buvo rengiamas tikslinis mokymas, po kurio padaugėjo asmenų, parengtų vykdyti veiklą žmogiškųjų išteklių, savanorių valdymo, žinių valdymo ir projektų valdymo srityse. Juo taip pat buvo siekiama kiekvienoje organizacijoje gerinti žinių valdymą, padėti užkirsti kelią žinių nutekėjimui, kuris vyksta dėl personalo rotacijos, taip pat sudaryti palankesnes sąlygas skleisti žinias ir patirtį tarp darbuotojų ir savanorių.

Projektu „Strengthening Human Resource Capacity for Volunteer Management and Humanitarian Response“ (liet. „Žmogiškųjų išteklių gebėjimų stiprinimas siekiant užtikrinti savanorių valdymą ir humanitarinį reagavimą“), kuriam vadovavo Concern Worldwide (Airija), buvo siekiama stiprinti siunčiančiųjų organizacijų žmogiškųjų išteklių sistemas, siekiant gerinti dalyvaujančių organizacijų gebėjimus savanorių valdymo srityje, kad jos atitiktų ES pagalbos savanorių patvirtinimo standartus, taip pat dalytis vykdant ES savanorių pagalbos iniciatyvą įgytais įgūdžiais ir patirtimi. Konsorciumo partneriai tapo patvirtintomis siunčiančiosiomis organizacijomis ir šiuo metu dalyvauja ES pagalbos savanorių dislokavimo projektuose.